**Izziņa par atzinumos sniegtajiem iebildumiem**

|  |
| --- |
| Likumprojekts “Grozījumi likumā “Par valsts pensijām”” (turpmāk – Likumprojekts) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Finanšu ministrija** |
| 1. | Skat. likumprojektu.  | Likumprojekts paredz paaugstināt minimālās vecuma pensijas aprēķina bāzi, invaliditātes pensijas un apgādnieka zaudējuma pensijas minimālo apmēru, nosakot to procentuālā apmērā no Centrālās statistikas pārvaldes pārskata gadā tīmekļa vietnē publicētās mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna), to regulāru pārskatīšanu atbilstoši likumā “Par sociālo drošību” noteikto minimālo ienākumu sliekšņu pārskatīšanas kārtībai, kā arī noteikt minimālo vecuma pensijas apmēru par katru apdrošināšanas stāža gadu, piemērojot vecuma pensijas aprēķina bāzei atšķirīgus koeficientus – laikā no 2021. – 2024.gadam koeficientu 1,1 un no 2025.gada – koeficientu 1,2 (turpmāk – koeficients), un par katru nākamo gadu, kas pārsniedz vecuma pensijas piešķiršanai nepieciešamo apdrošināšanas stāžu, apmēru palielinot par diviem procentiem no minimālās vecuma pensijas aprēķina bāzes. Neatbalstām, ka likumprojektā noteiktie pensijas minimālie apmēri/bāze tiek piesaistīti mainīgai vērtībai - ienākumu mediānai, un uzskatām, ka likumprojektā tie nosakāmi kā konstanti apmēri, savukārt to pārskatīšanu, kā arī koeficienta noteikšanu ar 2025.gadu palielinātā apmērā (koeficients 1,2) var veikt, sagatavojot gadskārtējo valsts budžeta likumprojektu un vidēja termiņa budžeta ietvara likumprojektu, LM iesniedzot attiecīgu pieteikumu prioritārajam pasākumam un jautājumu izskatot Ministru kabinetā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Līdz ar to LM nepieciešams precizēt likumprojektu un anotāciju. | **Nav ņemts vērā:**Satversmes tiesa spriedumos lietās Nr. 2019-24-03, Nr.2019-25-03, Nr. 2019-27-03 tiek secināts, ka likumdevējam ir pienākums noteikt vienotu metodi minimālo ienākumu sliekšņu noteikšanā un izstrādāt konkrētu kritēriju kopu sociālās palīdzības minimuma noteikšanā. Turklāt valstij sava izvēle jābalsta uz konstitucionāli pamatotiem apsvērumiem un pierādījumos balstītu metodoloģiju (Satversmes tiesas sprieduma lietā Nr. 2019-24-03 19.2. un 22.4. punkts, Satversmes tiesas sprieduma lietā Nr. 2019-27-03 26.3.punkts). Satversmes tiesa jau atzinusi, ka valstij ir arī pienākums regulāri vērtēt sniegtā sociālās palīdzības apmēra pietiekamību, lai garantētu, ka tas atbilst sociālajai realitātei un trūcīgām personām tiek nodrošināta tām nepieciešamā palīdzība. Tātad valstij ir pienākums periodiski pārskatīt sociālās palīdzības apmēru. Šo pienākumu ir iespējams īstenot tad, ja ir izstrādāta metode un izraudzīti kritēriji sociālās palīdzības minimuma noteikšanai. (Satversmes tiesas sprieduma lietā Nr. 2019-24-03 19.3. punkts).Piedāvātā metodoloģiskā pieeja minimālo ienākumu sliekšņu noteikšanā ir balstīta uz relatīvo metodi, ņemot vērā ienākumus dažādās sabiedrības grupās un nosakot minimālo ienākumu sliekšņus sociālās aizsardzības jomā kā proporciju no mājsaimniecību rīcībā esošo ienākumu mediānas uz vienu ekvivalento patērētāju (turpmāk – ienākumu mediāna) – tātad piedāvātā metode minimālo ienākumu sliekšņu noteikšanā ir sociālekonomiski (matemātiski un statistiski) pamatota. Šāda pieeja nodrošina, ka, mainoties ekonomiskajai situācijai valstī, līdzi mainās arī minimālo ienākumu sliekšņu apmēri, tādējādi veidojot samērīgu proporciju, kādā sabiedrības vairākums ir finansiāli spējīgs atbalstīt sabiedrības mazākumu ar zemiem ienākumiem. Attiecīgi tiek izpildīts Satversmes tiesas spriedumos noteiktais, ka minimālo ienākumu sliekšņu apmērus nepieciešams piesaistīt konkrētam sociālekonomiskajam rādītājam, lai nodrošinātu to adekvātumu attiecībā pret reālo sociālekonomisko situāciju valstī un nodrošinot saprātīgu līdzsvaru starp atsevišķas personas un visas sabiedrības attīstības vajadzībām Lai nodrošinātu iedzīvotājiem ar zemiem ienākumiem iespēju saņemt adekvātu un vienlaikus ar pārējās sabiedrības interesēm samērīgu atbalstu, nepieciešams noteikt regulāru minimālo ienākumu sliekšņu pārskatīšanu atbilstoši sociālekonomiskajām izmaiņām valstī. Turklāt jāņem vērā, ka pat Latvijas Bankas veiktajā ietekmes novērtējumā par piedāvātā risinājuma ietekmi uz nabadzības riska un ienākumu nevienlīdzības mazināšanu var redzēt, ka minimālo ienākumu sliekšņu paaugstināšana neradīs lielu ietekmi uz nevienlīdzības rādītājiem. Tādēļ, ja minimālo ienākumu sliekšņu pārskatīšana būs neregulāra, tad arī šīs nelielās pozitīvās ievirzes nabadzības un nevienlīdzības rādītājos nebūs ar ilgstošas un nākotnē ienākumu nevienlīdzības plaisa atkal pieaugs. Minimālo vecuma pensijas apmēru par katru apdrošināšanas stāža gadu no 2021.gada 1.janvāra noteiks, piemērojot vecuma pensijas aprēķina bāzei koeficientu – 1,1 (laikā no 2021.-2024.gadam un koeficientu 1,2 no 2025.gada), un par katru nākamo gadu, kas pārsniedz vecuma pensijas piešķiršanai nepieciešamo apdrošināšanas stāžu, apmēru palielinot par diviem procentiem no minimālās vecuma pensijas aprēķina bāzes. No 2025.gada 1.janvāra vecuma pensijas piešķiršanai nepieciešamais stāžs ir 20 gadi (līdz 2024.gadam – 15 gadi), tāpēc lai saglabātu esošo koeficientu pie 20 gadu stāža 1,2, jānosaka, ka no 2025.gada koeficients ir 1,2.  |  | Skat. likumprojektu.  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | Skat. likumprojekta anotāciju. | Projekts paredz noteikt minimālās vecuma pensijas, invaliditātes pensijas un apgādnieka zaudējuma pensijas aprēķina bāzi. Ievērojot minēto projektā iekļauto aprēķina metodi, lūdzam papildināt projekta anotāciju ar skaidrojumu, par šāda minimālā vecuma pensijas, invaliditātes pensijas un apgādnieka zaudējuma pensijas sliekšņa izvēles pamatojumu un mērķi, un vai šādi sliekšņi spēs nodrošināt personas pamatvajadzību apmierināšanu un ļautu dzīvot tādu dzīvu, kas atbilst cilvēka cieņai, diferencējot vecuma pensijas, invaliditātes pensijas un apgādnieka zaudējuma pensijas saņēmējus. Satversmes tiesas savā 2020. gada 9. jūlija spriedumā lietā Nr. 2019-27-03 "Par Ministru kabineta 2009. gada 22. decembra noteikumu Nr.1605 "Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību" 2.punkta atbilstību Latvijas Republikas Satversmes 1. pantam, 91. panta otrajam teikumam un 109. pantam" ir norādījusi, ka nenodarbinātas personas ar invaliditāti ir īpaši aizsargājama personu grupa, kuras vienlīdzīgo iespēju, un likumisko brīvību nodrošināšanai valstij ir jāveic īpaši pasākumi, kā arī īpaši jārūpējas par senioriem. Turklāt abas šīs personu grupas uzskatāmas par tādām, kas īpaši pakļautas nabadzības un sociālās atstumtības riskam *(skat. Satversmes tiesas sprieduma 25. punktu)*. | Iebildums ņemts vērā. | Skat. likumprojekta anotāciju. |
| 2. | Skat. likumprojekta anotāciju. | Projekta 3. pants paredz noteikt minimālo apgādnieka zaudējuma pensijas apmēru, nosakot, ka šīs pensijas apmērs no dzimšanas līdz septiņu gadu vecuma sasniegšanai ir 25 procenti no ienākuma mediānas, savukārt no septiņu gadu vecuma – 30 procenti no ienākuma mediānas. Norādām, ka atbilstoši Ministru kabineta 2017. gada 21. marta noteikumu Nr. 156 "Noteikumi par apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālo apmēru un tā pārskatīšanas kārtību" 2.1. apakšpunktam un 3. punktam, apgādnieka zaudējuma pensijas apmērs bērnam ar invaliditāti kopš bērnības no dzimšanas līdz septiņu gadu vecuma sasniegšanai ir noteikts lielāks, nekā bērnam, kuras nav noteikta invaliditāte. Ievērojot minēto, lūdzam sniegt skaidrojumu projekta anotācijā, kāpēc šāda diferencēta pieeja bērniem no dzimšanas līdz septiņu gadu vecumam nav iekļauta projektā. | Iebildums ņemts vērā. | Skat. likumprojekta anotāciju. |

|  |  |
| --- | --- |
| Atbildīgā amatpersona |  Dace Trušinska |
|  |  (vārds un uzvārds) |

Dace Trušinska

Labklājības ministrijas

Sociālās apdrošināšanas departamenta vecākā eksperte

Tālr.67021553

Dace.Trusinska@lm.gov.lv